Rannsóknarsetur Háskóla Íslands á Norðurlandi vestra hlýtur verkefnastyrk vegna fjarvinnslustöðva Samgöngu - og sveitarstjórnarráðherra hefur staðfest tillögur valnefndar um verkefnastyrki vegna fjarvinnslustöðva sem veittir eru á grundvelli stefnumótandi byggðaáætlunar fyrir árin 2018 - 2024 ( aðgerð B. 8 - fjarvinnslustöðvar ) . Að þessu sinni var 24 milljónum króna úthlutað til þriggja verkefna fyrir árin 2019 - 2020 . Þá hafa einnig verið gefin fyrirheit um styrki að heildarupphæð 55 milljónum króna til ársins 2023 . Auglýst voru framlög fyrir árin 2019 - 2020 en heimilt er að styrkja sama verkefni til allt að fimm ára , með fyrirvara um fjárheimildir fjárlaga hvers árs . Markmiðið með framlögum vegna fjarvinnslustöðva er annars vegar að koma opinberum gögnum á stafrænt form og hins vegar að fjölga atvinnutækifærum á landsbyggðinni . Við mat á umsóknum var stuðst við þætti eins og íbúaþróun , samsetningu atvinnulífs og atvinnustig og þróun á starfsmannafjölda viðkomandi stofnunar undanfarin ár . Byggðastofnun annast umsýslu verkefnastyrkjanna og verða samningar vegna styrkjanna undirritaðir snemma á nýju ári . Rannsóknarsetur Háskóla Íslands á Norðurlandi vestra sem staðsett er á Skagaströnd hlaut styrk samtals að upphæð 31,6 milljónir króna fyrir árin 2020 - 2023 .